Veel sellel nädalal on võimalik esitada Tartu ülikooli usuteaduskonda avaldust sooviga liituda usundiõpetuse õpetajaid koolitava ümberõppeprogrammiga.  Eesmärgiks on valmistada kooliõpetajaid, kellel on teadmised ja metoodilised oskused usundiõpetuse  õpetamiseks üldhariduskoolis. Sihtrühmaks on pedagoogilise kõrgharidusega õpetajaid, kel soov omandada usundiõpetuse eriala.  Programm sobib ka neile, kes vajavad täiendavaid teadmisi religiooni temaatikas (nt ajaloo-, ühiskonnaõpetuse-, emakeele- ja kunstiõpetajad).  Õpingud kestavad kaks aastat, auditoorselt kohtutakse kord kuus reedest laupäevani.  Vastuvõtt toimub 24. septembril kl 15 vestluseksami põhjal, millega kontrollitakse kandidaadi sobivust ning valmisolekut valitud erialal õppimiseks.  Täiendav info: programmijuht Olga Schihalejev, tel 737 5300.  Eesti Kirik